*Система за определяне на резултатите*

*за провеждане на конкурс за длъжността „главен експерт“ в Регионална дирекция за социално подпомагане София - област*

На основание чл. 34, ал. 3 от Наредбата за провеждане на конкурсите и подбора при мобилност на държавни служители (НПКПМДСл), конкурсната комисия назначена със заповед на Изпълнителния директор на Агенцията за социално подпомагане № РД01-1180/17.06.2020 г. на свое заседание, проведено на 25.06.2020 г., определи система за оценка представянето на кандидатите в конкурса, като начинът за извършване на подбора е съобразен с функциите на длъжността.

Начинът на провеждане на конкурса е чрез тест и интервю.

Вариантите на теста съдържат два раздела с общо 20 затворени въпроси, всеки от които с по един възможен верен отговор. Решаването на теста е с времетраене от 60 минути.

Верните отговори на въпросите от раздел I носят на кандидата по 1 точка, а на въпросите от раздел II – по 2 точки. За всеки въпрос следва да се отбелязва по не повече от 1 действителен отговор. Не се присъждат точки за зачертан/поправен/маркирани повече от 1 отговор, както и за липсващ отговор. До интервю се допускат кандидатите постигнали минимум 22 точки.

Информация за резултатите от проведения тест ще се получават лично от 13.30 часа на 01.07.2020 г. в зала „Мраморна“ на МТСП на ул. „Триадица“ № 2. Интервюто с допуснатите кандидати ще се проведе след получаване на резултатите от теста, т.е. в 14.00 часа в същата зала.

Интервюто е с по-голяма относителна тежест, тъй като в процеса на събеседването ще се проверят професионалните и деловите качества на кандидатите, комуникативните и професионалния им умения, поради което и на основание чл. 34, ал. 3 от НПКПМДСл резултатите от теста ще се умножат с коефициент 3, а резултатите от интервюто ще се умножат с коефициент 4.

Минималният резултат, при който кандидатът ще се счита за успешно издържал интервюто, е „4,00”. Общият резултат от интервюто на всеки кандидат е средно аритметична величина от оценката на членовете на конкурсната комисия по петстепенна скала съгласно Приложение № 5 към чл. 42, ал. 4 на НПКПМДСл.

При изчисленията резултатът се закръгля до два знака след десетичната запетая. При постигнат резултат на интервюто под минималния „4,00”, кандидатът не сформира окончателен резултат и не се класира.

Съгласно чл. 43, ал. 1 от НПКПМДСл окончателният резултат на кандидата е сбор от резултатите, получени на теста и на интервюто, умножени съответно с коефициенти 3 и 4, определени от комисията.

**ПРЕДСЕДАТЕЛ НА КОМИСИЯТА:**

 / Цветелина Иванова /